burgasdotpro/wikipedia huggingface dataset:
North Vancouver (Britská Kolumbia)

V kanadskej provincii Britská Kolumbia, v regionálnom okrese Metro Vancouver sú dve obce používajúce názov North Vancouver. Sú to:
Aj keď sú mesto a okres dva rôzne administratívne celky s vlastnými starostami, mestskými radami a inštitúciami, zdieľajú viacero služieb občanom, ako napríklad školský obvod North Vancouver School District, North Vancouver Recreation Commission a obvod North Vancouver Kanadskej kráľovskej jazdnej polície.
Rozdiely medzi nimi sú najviac zjavné ich obyvateľom. Väčšina obyvateľov oblasti Lower Mainland nerozlišuje medzi mestom a okresom. To isté platí aj o reklamách na tovar a služby a aj pre niektoré štátne podniky, ako napríklad Canada Post. Za roky sa objavilo viacero návrhov na zlúčenie mesta a okresu do jedného celku, no nikdy sa nedostali ďalej, ako do štádia návrhu.
Okres North Vancouver je oveľa väčší ako rovnomenné mesto. Ohraničený riekou Capilano na západe, fjordom Indian Arm na východe, fjordom Burrard Inlet na juhu a pohorím North Shore na severe, sa tiahne smerom z východu na západ po horských úbočiach charakterizovaných drsným neprístupným terénom, častými dažďami a úzkymi turistickými chodníkmi. V okrese sa nachádzajú najmä jednorodinné obytné domy a priemysel tiahnuci sa pozdĺž pobrežia fjordu Burrard Inlet. Má viac ako dvojnásobný počet obyvateľov, no oveľa menšiu hustotu obyvateľstva ako mesto. Nemá oblasť, ktorá by sa dala označiť za downtown, namiesto toho má niekoľko menších obchodných zón ako Edgemont Village a Lynn Valley.
Mesto North Vancouver má oveľa viacej mestský vzhľad. Na západe, severe a na východe je obklopené okresom. Nachádza sa v ňom väčšina výškových budov v oblasti North Shore, priestorov na prenájom a obchodov. Rovnako ako okres má priemyselné zóny, tiahnuce sa pozdĺž pobrežia Burrard Inlet, aj keď v posledných rokoch sa viacero z nich začalo rekonštruovať a prestavovať na obytné a obchodné zóny. V meste je verejná tržnica Lonsdale Quay a severný terminál pre kompu SeaBus. Regionálni plánovači označujú mesto, najmä oblasti Central Lonsdale a Lower Lonsdale za "downtown" oblasti North Shore.
Strmé svahy pohoria North Shore vrátane vrchov Grouse Mountain a Mount Seymour dopomohli tejto oblasti k jej reputácii v oblasti turistiky, lyžovania a výletov na horských bicykloch. Veľa steziek pre horské bicykle je zachytených na najlepších filmoch venujúcich sa horskej cyklistike. Trasa Baden-Powell Trail, pomenovaná podľa zakladateľa skautingu Roberta Baden-Powella, vedie od Horseshoe Bay do Deep Cove. Každoročne sa na nej koná takzvaný "Knee-Knacker", čo je poldňový ultramaratón pozdĺž celej dĺžky trate, ktorá meria 50 kilometrov. Nachádza sa tu aj turistická trasa Grouse Grind hiking trail, ktorá vedie strmým vertikálnym smerom.
Ponad rieku Capilano vedie visutý most Capilano Suspension Bridge, jedna z najväčších turistických atrakcií v tejto oblasti. Fjord Indian Arm susedí s fjordom Deep Cove a ponúka možnosti k plavbe na morskom kajaku. Medzi ďalšie turistické atrakcie patria parky Lynn Canyon Park a Capilano River Regional Park, priehrada Cleveland Dam a chránená oblasť Maplewood Flats.
Chillin (album)

Chillin je druhý štúdiový album slovenskej speváčky Tiny.
Druhý album "Chillin" uzrel svetlo sveta v roku 2006. Pilotným singlom a zároveň absolútnym rádiovým i televíznym hitom sa stala skladba „Viem, že povieš áno“. Za tento album získala 6 nominácií na ocenenie Aurel, z ktorých premenila rovno 4 a to v kategóriách Album roka, či Speváčka roka.
Jill Hetheringtonová

Jill Hetheringtonová (* 27. október 1964, Brampton, Ontário, Kanada) je bývalá kanadská profesionálna tenistka. Počas svojej kariéry vyhrala 1 turnaj WTA v dvojhre a 13 turnajov vo štvorhre.
Burza cenných papierov v Bratislave

Burza cenných papierov v Bratislave (skr. BSSE, BCPB) je burza v Bratislave, ktorá vznikla 15. marca 1991 podľa rozhodnutia Ministerstva financií SR v roku 1990. BCPB je jediný organizátor regulovaného trhu s cennými papiermi na Slovensku. Svoju činnosť vykonáva od 26. júna 2001 na základe povolenia, ktoré udelil úrad pre finančný trh SR. 26. marca 2008 rozhodla Národná banka Slovenska rozšíriť rozhodnutie o organizáciu mnohostranného obchodného systému (MTF).
Obchodovanie na tejto burze sa začalo 6. apríla 1993. Burza sídli na Vysokej ulici č. 17 v bratislavskom Starom Meste.
Marlene Weingärtnerová

Marlene Weingärtnerová (* 30. január 1980, Heidelberg, Nemecko) je bývalá nemecká profesionálna tenistka. Počas svojej kariéry vyhrala 1 turnaj WTA vo štvorhre.
Ground Control (počítačová hra)

Ground Control je počítačová hra žánru RTT vyvinutá spoločnosťou Massive Entertainment a vydaná spoločnosťou Sierra Online v roku 2000.
Hra bola krátko po vydaní pokračovania, titulu , uvoľnená ako freeware.
Gameplay.
Hra obsahuje veľké množstvo rozličných jednotiek vrátane tankov, vznášadiel, lietadiel, pechoty, ktoré sú dopravované na bojisko transportérmi z orbitu planéty. Každý typ jednotky disponuje unikátnymi vlastnosťami, napríklad odlišním pancierovaním a výzbrojou. Hráčovi je umožnené upravovať niektoré vlastnosti jednotiek pred samotným spustením misie.
Datadisk a pokračovanie.
Ešte v roku 2000 bol vydaný datadisk "Ground Control: Dark Conspiracy" rozširujúci hru o novú frakciu "Phoenix Mercenaries" a singleplayer kampaň s 15 misiami, nadväzujúcu na pôvodnú dejovú líniu.
Pokračovanie hry s názvom "Ground Control II: Operation Exodus" bolo vydané o štyri roky neskôr.
Massive Entertainment

Massive Entertainment je švédska softvérová spoločnosť zaoberajúca sa vývojom počítačových hier.
Zoznam miest vo svete

Toto je zoznam miest štátov, krajín, monarchií, provincií vo svete.
US Open 2008

US Open 2008 bol grandslamový tenisový turnaj, ktorý sa konal od 25. augusta do 7. septembra 2008 na dvorcoch USTA Billie Jean King National Tennis Center vo Flushing Meadows, New York,USA.
Seniori.
Mužská dvojhra.
 Roger Federer vs. Andy Murray 6-2 7-5 6-2
Ženská dvojhra.
 Serena Williamsová vs. Jelena Jankovićová 6-4 7-5
Mužská štvorhra.
 Bob Bryan / Mike Bryan vs. Lukáš Dlouhý / Leander Paes 7-6(5) 7-6(10)
Ženská štvorhra.
 Cara Blacková / Liezel Huberová vs. Lisa Raymondová / Samantha Stosurová 6-3 7-6(6)
Zmiešaná štvorhra.
 Cara Blacková / Leander Paes vs. Liezel Huberová / Jamie Murray 7-6(6) 6-4
Juniori.
Chlapčenská dvojhra.
 Grigor Dimitrov vs. Devin Britton 6-4 6-3
Dievčenská dvojhra.
 Coco Vandewegheová vs. Gabriela Pazová-Francová 7-6(3) 6-1
Chlapčenská štvorhra.
 Niki Moser / Cedrik-Marcel Stebe vs. Henri Kontinen / Christopher Rungkat 7-6(5) 3-6 10-8
Dievčenská štvorhra.
 Noppawan Lertcheewakarnová / Sandra Roma vs. Mallory Burdettová / Sloane Stephensová 6-0 6-2
Patagónia

Patagónia je označenie pre rozsiahle územie na juhu Južnej Ameriky. Na severozápade ho ohraničujú Andy, na severe rieka Rio Colorado. Väčšina Patagónie patrí Argentíne, zvyšok Čile. Názov Patagónia pochádza zo slova patagon, ktorým Magalhães nazval miestnych obyvateľov, ktorých jeho expedícia pokladala za obrov. Dnes sa verí, že patagónci boli vlastne príslušníci kmeňa Tehuelche, s priemernou výškou 1,80m, v porovnaní s 1,55m, čo bola vtedajšia priemerná výška Španielov.. 
Na východ od Ánd sa Patagónia rozkladá na juhu riek Neuquén a Colorado, a na západ od Ánd juh 39°J, okrem Chiloé Archipelago. 
Východ Ánd v Argentínskej časti Patagónie zahŕňa provincie Neuquén, Río Negro, Chubut, Santa Cruz a Tierra del Fuego, ako aj južné výbežky provincií Buenos Aires, Mendoza a La Pampa. Časť patriaca Čile zahŕňa južnú časť regiónu Los Lagos, a regióny Aisén a Magallanes. Nepatria sem tie časti Antarktídy, ktoré si nárokujú obe krajiny.
Geografia.
Patagónia je prevažne regiónom s rozľahlými stepnými pláňami. V priehlbinách plání sa nachádzajú jazierka a jazerá poloslanej a sladkej vody. Smerom k Andám štrk ustupuje porfýrom, granitom a bazaltovým lávam, živočíchov postupne pribúda a vegetácie ubúda, a krajina získava charakteristiku flóry západného pobrežia, pozostávajúcej prevažne z južných bukov a konifer. Vysoký podiel zrážok v západných Andách a nízke teploty mora na pobreží umožňujú rast studených a vlhkých vzdušných más, ktoré prispievajú k tvorbe ľadových polí a ľadovcov. Nachádza sa tu najrozsiahlejšie ľadové pole na južnej pologuli mimo Antarktídy.
Mužská dvojhra na US Open 2008

Mužská dvojhra na US Open 2008 sa hrala ako súčasť US Open 2008 od 25. augusta do 7. septembra.
MechWarrior 3

MechWarrior 3 je v poradí treťou zo série akčných počítačových hier MechWarrior založených na franchise BattleMech a v poradí prvou hrou z tejto série, ktorá nebola vyvinutá spoločnosťou Activision.
Gameplay.
Hra obsahuje celkovo vyše 20 misií v režime hry pre jedného hráča rozdelených do štyroch kampaní, s prístupom k 18 bojovým vozidlám – Mechom.
Datadisk.
Datadisk s podtitulom "Pirate's Moon" bol vydaný ešte toho istého roku. Obsahuje novú singleplayer kampaň s celkovo 20 misiami a novou dejovou líniou, ktorá nadväzuje na pôvodný príbeh, niekoľkými novými ovládateľnými mechami a zbraňovými komponentami. Hráčovej postave je umožnené hrať buď za stranu pirátov (útočníkov) alebo ako veliteľ skupiny žoldnierov (obrancov).
Multiplayer.
Režim hry pre viacerých hráčov v tituloch MechWarrior 3 a datadisku Pirate's Moon bol pozitívne hodnotený najmä vďaka svojmu detailnému spracovaniu a dlhej životnosti.
Herné ligy.
Po vydaní titulu vznikli pre hráčov dve prominentné herné ligy: Battle Zone (BZ) a Star Lance (SL). Obidve ligy zanikli s úpadkom záujmu hráčov o hru samotnú. Liga BattleZone zanikla v lete roku 1999 a liga Starlance o pár mesiacov neskôr.
Višvanátan Ánand

Višvanátan Ánand (tamilsky: விசுவநாதன் ஆனந்த் - ]; * 11. december 1969, Madras, India) je indický šachový veľmajster a v rokoch 2007-2013 bol majstrom sveta v šachu. Prezývaný je tiež Tiger z Madrasu vďaka svojim útočne založeným partiám. 
Kariéra.
V roku 1983 vyhral juniorské majstrovstvá Indie do 16 a 19 rokov, o rok neskôr bol štvrtý na majstrovstvách Indie dospelých. V roku 1987 vyhral majstrovstvá sveta juniorov do 20 rokov a stal sa veľmajstrom. 
Na medzipásmovom turnaji v Manile v roku 1990 sa kvalifikoval do turnaja kandidátov. V rodnom Madrase v roku 1991 vyhral zápas proti Alexejovi Drejevovi 4,5:1,5 (+4, -1, =1) a vo štvrťfinále prehral s Karpovom tesne 3,5:4,5 (+1, -2, =5). V roku 1992 vyhral superturnaje v Reggio Emilia a v Moskve a s Elom cez 2700 sa prebojoval do neoficiálného kruhu superveľmajstrov. V roku 1994 prehral v kandidátskom turnaji FIDE v polofinále s Gatom Kamským. V PCA cykle prehral až vo finále s Kasparovom v roku 1995 v zápase hranom vo World Trade Center v New Yorku 7,5:10,5 (+1, -4, =13). V roku 1998 hral o titul majstra sveta v cykle FIDE v Lausanne proti Karpovovi, zápas sa skončil 3:3, v súboji so skráteným časovým limitom vyhral Karpov. 
V roku 2000 získal titul majstra sveta v cykle FIDE, vo finálovom zápase porazil Alexeja Širova v Teheráne 3,5:0,5. V roku 2001 stratil titul, v polofinále ho porazil Vasilij Ivančuk 1,5:2,5. V turnaji o majstra sveta v argentínskom San Luis sa delil o druhé miesto. Na aprílovej listen FIDE v roku 2006 sa dostal prvýkrát cez hranicu 2800 bodov. Anand získal titul majstra sveta na turnaji v hlavnom meste Mexika, kde skončil prvý a stal sa po Steinitzovi 15. majstrom sveta. V októbri 2008 obhájil titul víťazstvom 6,5:4,5 v zápase s Kramnikom. Titul majstra sveta stratil s Magnusom Carlsenom v roku 2013 v zápase v Chenai v pomere 6,5-3,5.
Anand patrí medzi výnimočných hráčov svetového šachu. Napriek svojemu veku sa dlhodobo udržuje vo svetovej desiatke a pravidelne dosahuje popredné priečky v TOP šachových súťažiach. Vďaka prekvapivému víťazstvu v súťaži kandidátov v Khanty-Mansijsk sa mu podarilo získať právo stať sa vyzývateľom Carlsena v zápase o majstra sveta. Napriek vyrovnanému priebehu a viacerým šanciam tento zápas prehral v pomere 6,5-4,5. 
Anand hrá rýchlo, je aj špecialistom na rýchly šach, v rokoch 1997, 1998, 2004, 2005 a 2007 získal šachového Oscara. Od roku 1996 je ženatý s Arunou (* 1975). Jeho prvé meno je patronym po otcovi.
Medzinárodné letisko Urumči-Ti-wo-pchu

Medzinárodné letisko Urumči-Ti-wo-pchu (, ئۈرۈمچى دىۋوپۇ خەلقئارا ئايروپورتى), (IATA: URC, ICAO: ZWWW) sa nachádza v Ti-wo-pchu, severozápadnom predmestí mesta Urumči, v hlavnom meste autonómneho regiónu Sin-ťiang v severozápadnej Číne. Letisko sa nachádza 16 km od centra Urumči a je jedným z piatich hlavných letísk v Číne. Je to základňa spoločností China Southern Airlines a Hainan Airlines.
História.
Letisko Urumči bolo pre zahraničných pasažierov otvorené v roku 1973 a bolo bezpečnostným pristávacím miestom pre aerolínie do Európy a západnej Ázie.
Vybavenie.
Letisko sa rozprestiera na ploche 4,84 milióna metrov štvorcových. Jeho novovybudovaná pristávacia dráha je dlhá 3 600 metrov (11 811 stôp). Letisko môže odbaviť aj veľké lietadlá ako napríklad Boeing 747. Na odbavovacej ploche s veľkosťou viac ako 110 000 metrov štvorcových môže byť odbavených viac ako 30 lietadiel.
Využitie.
V roku 2002 prešlo letiskom 1,673,400 pasažierov a 35 000 ton nákladu.
Leto 2005 bolo pre letisko Ti-wo-pchu veľmi významné, keď sem po prvýkrát začali lietať veľké cudzie aerolínie; z nich Korean Air sem začal lietať zo Soulu sezónne v júni; o dva mesiace neskôr spoločnosť Pakistan International Airlines začala lety z Islámabádu celoročne. Obe aerolínie používajú široké lietadlá typu Airbus. Spolupráca s PIA netrvala dlho, lety prestali v apríli roku 2006.
MechWarrior (počítačová hra)

MechWarrior je v poradí prvým titulom zo série akčných taktických počítačových hier MechWarrior založených na franchise BattleTech. Mechwarrior bol zároveň prvou hrou, ktorá umožnovala hráčovi ovládať bojové vozidlo, tzv. "Mech" z pohľadu pilota. Titul bol vyvinutý spoločnosťou Dynamix a vydaný spoločnosťou Activision v roku 1989.
Vysoká ulica (Bratislava)

Vysoká je ulica v Bratislave v mestskej časti Staré Mesto.
Nachádza sa medzi ulicami Obchodná, Poštová, Námestie 1. mája a Kollárovo námestie.
Sídli tu Burza cenných papierov v Bratislave.
Námestie 1. mája (Bratislava)

Námestie 1. mája je námestie Bratislave v mestskej časti Staré Mesto. Je pomenované podľa Sviatku práce.
Začína sa pri Hodžovom námestí a končí pri Námestí slobody.
Medzi najvýznamnejšie objekty patrí Hotel Tatra a bývalé Kino Hviezda, ktoré bolo zbúrané a bude nahradené novým kinom v objekte s názvom Metropolitan Star.
SAX (index)

SAX (skr. zo Slovenský akciový index) je oficiálny akciový index Burzy cenných papierov v Bratislave. Je to kapitálovo vážený index založený na porovnaní trhovej kapitalizácie vybraného súboru akcií s trhovou kapitalizáciou toho istého súboru akcií k referenčnému dňu. Je to index, ktorý odráža celkovú zmenu majetku spojenú s investovaním do akcií, ktoré sú zaradené do indexu. Zahŕňa zmeny cien a tiež aj dividendové príjmy a príjmy, ktoré súvisia so zmenami veľkosti akciového kapitálu.
Počiatočná hodnota indexu je 100 bodov a viaže sa ku dňu 14. septembra 1993.
Hrasť

Hrasť alebo hrast je relatívne vyššie položená tektonická štruktúra, ktorá vznikla sústavou rovnobežných zlomov - poklesov, s najvyššie položenou kryhou v strede, z oboch strán je ohraničený poklesnutými kryhami - grábenmi. Hraste vznikajú najčastejšie pri extenzii - rozťahovaní zemskej kôry. Vyvýšený blok je časť kôry, ktorá všeobecne zostala v pôvodnej pozícii, alebo bola relatívne vyzdvihnutá oproti vedľajším blokom, ktoré poklesli. 
Typickým príkladom hrastí sú Vogézy a Schwarzwald ale i Slovenské jadrové pohoria, ktoré sú však zvláštnym prípadom, tzv. asymetrickej hraste (nem. Pultscholle).
Hrasť je termín odvodený z nemeckého slova "horst" - orlie hniezdo, ktoré je na vyvýšenom mieste.
Vznik.
Pri extenzii kôry čistým strihom vzniká párový systém rovnocenných poklesov a tvoria sa klasické symetrické grábeny striedajúce sa s hrasťami. Tento typ hrastov, ktoré vzniknú relatívnym poklesom susedných blokov sa v označuje aj ako automorfné hrasty. Pri čistom strihu však môže dôjsť aj k opačnému javu, kedy elevácie vznikajú vysunutím blokov obmedzených prešmykmi. Takéto opačné hraste sú označované ako xenomorfné hraste. Na základe smeru extenzie možno rozoznať i symetrické (extenzia v oboch smeroch) a asymetrické hraste (extenzia mala jeden smer). Hraste sú typické pre alpinotypnú tektoniku.
Hraste a vyhľadávanie uhľovodíkov.
Vo viacerých riftových panvách vo svete, sa väčšina nájdených uhľovodíkov nachádza v konvenčných tzv. štruktúrnych pasciach ktoré sú geneticky zviazané s hrasťami. Napríklad väčšina ropy nájdenej v Sirtskej panve v Líbyí sa nachádza v hrasťových blokoch ako je Zeltenská platforma, Dahraská platforma a menších hrastiach ako je Gialská vyvýšenina a Bu-Attifelský chrbát.
Tigre oslobodenia tamilského Ílamu

Tigre oslobodenia tamilského Ílamu (tamilsky: தமிழீழ விடுதலைப் புலிகள் ,skr. LTTE z angl. Liberation Tigers of Tamil Eelam alebo Tamilské tigre) bola militantná tamilská nacionalistická organizácia, ktorá viedla násilnú separatistickú kampaň proti srílanskej vláde od 70. tych rokov 20. storočia až do svojej porážky v roku 2009. Jej cieľom bolo vytvorenie samostatného Tamilského štátu na severe a východe Srí Lanky. LTTE je v súčasnosti považovaná za teroristickú organizáciu vo viac ako tridsiatich štátoch sveta vrátane USA a EÚ. Zakladateľom a vodcom LTTE bol Velupillai Prabhakaran.
Vo vojne medzi tamilskými bojovníkmi a vládnymi vojskami od roku 1983, kedy sa medzi nimi začal priamy ozbrojený konflikt, zahynulo vyše 80 000 ľudí, z toho minimálne 30 000 civilistov. Tamilským bojovníkom sa aj napriek značnej prevahe vládnych vojsk podarilo dostať pod kontrolu prakticky všetky severné a východné pobrežné teritóriá Srí Lanky.
Skupina často praktizuje teroristické útoky na vojenskú i civilnú infraštruktúru, ako aj atentáty na politické a vojenské vedenie krajiny. V najznámejších útokoch zabili v máji 1993 pri bombovom útoku srílanského prezidenta Ranasinghe Premadasu a 21. mája 1991 indického premiéra Rajiva Gandhiho. Medzi ich najväčšie útoky proti civilistom patrí napr. veľký bombový útok na Centrálnu banku v Kolombe z 31. januára 1996, pri ktorom zahynulo 91 ľudí, či masaker sinhálskych civilistov v meste Anurádhapuraja zo 14. mája 1985, ktorý si vyžiadal 146 obetí.
V januári 2008 spustila srílanská armáda proti LTTE rozsiahlu vojenskú ofenzívu, ktorá vyvrcholila v máji 2009 absolútnou porážkou LTTE, ktorá stratila kontrolu nad všetkými pôvodne ovládanými územiami a mnoho jej velitelov bolo zabitých alebo zajatých. 19. mája 2009 pri pokuse o útek z obklúčenej oblasti zahynul aj vodca LTTE Velupillai Prabhakaran.
Do svojej porážky bola LTTE jednou z najorganizovanejších a materiálne najzabezpečenejších teroristických organizácii na svete. Mala rozvinuté vlastné námorníctvo, tzv. "Morské tigre" pod vedením "Plukovníka Soosaia" (zahynul spolu s V. Prabhakaranom), zahŕňajúce desiatky bojových člnov a niekoľko transportných lodí, pričom ich personál tvorilo vyše 2000 mužov a žien. Pravdepodobne ako jediná teroristická organizácia mala LTTE aj vlastné bojové letectvo - "Vzdušné tigre", ktoré však nebolo veľmi efektívne a zahŕňalo len niekoľko menších upravených strojov typu Zlín Z-43 a Cessna. Najobávanejším ozbrojeným krídlom LTTE bola špeciálna samovražedná jednotka známa ako "Čierne tigre", ktorá sa stala zodpovedná za stovky samovražedných atentátov. Územia, ktoré boli pod kontrolou Tamilských tigrov, fungovali v podstate ako samostatný, normálne fungujúci štát. LTTE tam mali vlastné úrady, súdy, civilnú políciu, či banky, prevádzkovali vlastnú rádiovú a televíznu stanicu. Financie pre svoje aktivity si LTTE zabezpečovala hlavne výberom daní v ňou kontrolovaných oblastiach, ale aj morským pirátstvom a obchodom so zbraňami. Výraznú finančnú podporu dostávala aj od Tamilov žijúcich v zahraničí (hlavne v západnej Európe a USA).
Valle di Ledro

Valle di Ledro je horské údolie v talianskej v provincii Trento. Nachádza sa na území Tridentsko-Horná Adiža pri severozápadnom okraji jazera Lago di Garda neďaleko mesta Riva del Garda. 
V údolí sa nachádzali obce Tiarno di Sopra (s 986 obyvateľmi), Tiarno di Sotto (689 obyvateľov), Bezzecca (592 o.), Concei (820 o.), Pieve di Ledro (623 o.) a Molina di Ledro (1572 o.), ktoré tvorili "Zväz obcí Valle di Ledro". Na základe referenda z 30. novembra 2008 boli uvedené obce zlúčené do novej obce pod spoločným názvom Ledro s platnosťou od 1. januára 2010. Leží tu tiež jazero Lago di Ledro o rozlohe a maximálnej hĺbke 48 m. Údolím prechádza cesta spájajúca mestá Riva del Garda a Storo.
Pred rokom 1918 bolo údolie súčasťou Rakúsko-uhorskej monarchie. Po vypuknutí I. svetovej vojny boli v máji roku 1915 obyvatelia vysídlení prevažne do Čiech a vrátiť sa mohli až v roku 1919.
28. júna 2008 bola podpísaná dohoda o partnerstve medzi Zväzom obcí Valle di Ledro na strane jednej a ôsmimi českými mestami a obcami (Příbram, Všeň, Milín, Buštěhrad, Nový Knín, Ptice, Chyňava, Doksy), kde vtedy vyhnanci bývali, na strane druhej.
Diaľnica A2 (Chorvátsko)

Diaľnica A2 () je 59,2 km dlhá diaľnica v Chorvátsku, ktorá spája hlavné mesto Záhreb so štátnou hranicou so Slovinskom pri obci Donji Macelj. Po jej trase vedie európska cesta E59 a v budúcnosti na ňu bude na slovinskej strane nadväzovať diaľnica A4.
Časť diaľnice medzi Viaduktom Ravninšćica a Tunelom Sveta Tri Kralja (vrátane) je zatiaľ vybudovaná v polovičnom profile. Vybudovanie druhej časti cesty je momentálne v štádiu plánovania. Na zúženom úseku je obmedzená maximálna povolená rýchlosť na 80 km za hodinu.
Diaľnica A2 je spoplatnená na dĺžke asi 50 km od výjazdu "Trakošćan" po výjazd "Zaprešić". Pokračovanie od Záhrebu, rovnako ako i krátky úsek od štátnej hranice po prvý výjazd je bez úhrady. Mýtne poplatky sa vyberajú v mýtniciach, ktoré sa nachádzajú na každom výjazde, respektíve na konci spoplatneného úseku. Priemerná cena za kilometer je približne 0,45 chorvátskej kuny. Diaľnicu A2 spravuje na celej jej dĺžke štátna spoločnosť Autocesta Zagreb-Macelj d.o.o. "(AZM)".
Hustota dopravy.
Hustota dopravy je na diaľnici A2 vyčísľovaná pomocou údajov pochádzajúcich z mýtnic, ktoré prevádzkuje spoločnosť ARZ. Z údajov sú zreteľné rozdiely medzi celkovou hustotou počas celého roka (AADT) a čiastkovou počas letnej sezóny (ASDT) a to najmä v okolí centier turistického ruchu. Najväčšia hustota bola zaznamenaná pri mýtnici Zaprešić, ktorá leží asi 10 kilometrov severozápadne od Záhrebu. 
Mýto.
Diaľnica A2 je spoplatnená na úseku od výjazdu "Trakošćan" po výjazd "Zaprešić". Poplatky sa vyberajú prostredníctvom mýta v mýtniciach, ktoré sa nachádzajú na každom výjazde. Vodič si pri vjazde na diaľnicu vyzdvihne lístok obsahujúci magnetický pás, ktorý následne pri výjazde z diaľnice predloží. Na základe informácií v magnetickom páse je v závislosti od cenníka vypočítaný poplatok za prejdenú trasu. 
Najväčšou mýtnicou je "Zaprešić", ktorá sa nachádza severozápadne od Záhrebu. Ide o zbernú mýtnicu, ktorá sa nachádza ešte pred samotným výjazdom. Odtiaľ smerom do Záhrebu je diaľnica bez úhrady, pretože je to súčasť privádzača na záhrebský obchvat, ktorý tvorí diaľnica A3. Na mýtnici je k dispozícii 17 priehradiek, ktorých počet je rozdeľovaný pre oba jazdné smery podľa aktuálnej hustoty dopravy. V letnej sezóne počas sobotňajších predpoludní väčšina prepážok slúži pre smer od Jadranu, popoludní je situácia opačná. Poplatok za prejdenie celého spoplatneného úseku je vo výške 27 kún.
Liga majstrov UEFA 2008/2009

Liga majstrov v sezóne 2008/2009 bol 54. ročník európskeho klubového futbalového turnaja. Súťaž organizuje UEFA. Finále sa hralo 27. mája 2009 sa Olympijskom štadióne v Ríme.
Kvalifikácia.
76 tímov z 52 európskych futbalových asociacii (Lichtenštajnsko nemá vlastnú ligovú súťaž, preto nemôže mať zástupcu) bolo rozdelených do 3. predkôl podľa klubového koeficientu UEFA.
Diaľnica A5 (Chorvátsko)

Diaľnica A5 () je diaľnica vo východnom Chorvátsku, ktorá po svojom dokončení spojí štátnu hranicu Bosny a Hercegoviny s mestami Đakovo a Osijek a maďarskou štátnou hranicou pri obci Beli Manastir. Jej celková plánovaná dĺžka je 88,6 kilometra a bude súčasťou európskej cesty E73.
Diaľnica A5 v súčasnosti nie je spoplatnená. V budúcnosti, po jej kompletnom dostavaní bude spoplatnený približne 78 kilometrov dlhý úsek. Z platenia mýta budú vyňaté pohraničné úseky po najbližší výjazd "(Branjin vrh-Beli Manastir" a "Svilaj-Svilaj, hranica)". Mýtne poplatky sa budú vyberať v mýtniciach, ktoré budú na každom výjazde, respektíve na konci spoplatneného úseku. Diaľnicu A5 spravuje štátna spoločnosť Hrvatske autoceste "(HAC)".
Charakteristika.
Diaľnica po svojom dokončení bude pretínať Slavónsko v severojužnom smere a spojí tak maďarskú diaľnicu M6 s plánovanou bosniansko-hercegovinskou diaľnicou A1. V súčasnosti prevádzkovaný úsek "Sredanci-Osijek" už bol začlenený do Paneurópskeho koridoru Vc a pri obci Sredanci sa A5 križuje s diaľnicou A3, ktorá je zas súčasťou koridoru X.
Po dokončení diaľnice A1 v Bosne a Hercegovine bude Slavónsko spojené vysokokapacitnou cestou s Dalmáciou aj s využitím plánovanej chorvátskej diaľnice A10. V súčasnosti, aj z dôvodu pomerne nízkej kvality ciest v Bosne a Hercegovine, je jedinou adekvátnou spojnicou diaľnica A1, ktorá však predstavuje pre Slavónsko obrovskú obchádzku.
História.
Výstavba diaľnice A5 sa začala v roku 2005. Prvý úsek medzi križovatkou s diaľnicou A3 pri obci Sredanci a mestom Đakovo s dĺžkou otvorili 9. novembra 2007. Výstavba sa následne presunula severnejšie na úsek "Osijek-Đakovo" dlhý , ktorý bol dokončený 17. apríla 2009.
Hustota dopravy.
Hustota dopravy je na diaľnici A5 vyčísľovaná pomocou údajov od spoločnosti Hrvatske autoceste d.o.o.. Z údajov nie sú zreteľné rozdiely medzi celkovou hustotou počas celého roka (AADT) a čiastkovou počas letnej sezóny (ASDT). Je to z dôvodu pomerne veľkej vzdialenosti od najvýznamnejších letovísk a chýbajúcich úsekov. Nárast premávky možno očakávať po napojení na diaľničnú sieť, najmä po dostavaní diaľnice A1 v Bosne a Hercegovine.
Höga kusten

Höga kusten (doslova „Vysoké pobrežie“) je názov pobrežia na švédskej strane Botnického zálivu. Celá oblasť je unikátna, keďže sa tu už od doby ľadovej pomaly dvíha zem, čo má silný vplyv na celú krajinu. Izostatický výzdvih je spôsobený odľahčením hornín, ktoré nastalo po ústupe ľadovca po skončení poslednej ľadovej doby. 
Od roku 2000 je oblasť s rozlohou súčasťou svetového kultúrneho dedičstva UNESCO.
Amsterdamské kanály

Amsterdamské kanály tvorí viac než sto kilometrov kanálov („gracht“), približne 90 ostrovov a 1500 mostov, ktoré zabezpečili mestu prezývku "Benátky severu". 
Tri hlavné kanály: Herengracht, Prinsengracht a Keizersgracht boli vykopané v 17. storočí počas holandského "Zlatého veku". Tieto kanály vytvárajú koncentrické polkruhy okolo mesta, ktoré sa nazývajú "grachtengordel" (tzv. „kanálový opasok“). Pozdĺž kanálov sa nachádza vyše 1550 pamätihodností a významných budov.
V roku 2010 boli zapísané na zoznam svetového dedičstva UNESCO.
Významné kanály.
Singel.
Singel obkolesoval mesto už v stredoveku. Od roku 1480 do roku 1585 slúžil ako vodná priekopa chrániaca mesto. Na konci 16. storočia sa Amsterdam začal ďalej rozširovať aj za hranice Singlu. Kanál vedie od jazera IJ, neďaleko stanice Amsterdam Centraal až na námestie Muntplein, kde sa vlieva do rieky Amstel. V súčasnosti je prvým a najvnútornejším z polkruhových kanálov, ktoré obchádzajú centrum mesta. 
Keizersgracht.
Keizersgracht (doslova „Cisárov kanál“) je tretí a najširší z kanálov v centre Amsterdamu. Nachádza sa medzi Herengracht a Prinsengracht. Pomenovali ho na počesť Maximiliána I., cisára Svätej ríše rímskej. 
Prinsengracht.
Prinsengracht (doslova „Princov kanál“) je štvrtý a zároveň najdlhší z hlavných amsterdamských kanálov. Väčšina domov pozdĺž kanálu bola vybudovaná počas tzv. zlatého veku Amsterdamu. Mosty prechádzajúce ponad kanál sa nespájajú s ulicami na strane mestskej štvrte Jordaan. 
Medzi turisticky príťažlivé budovy nachádzajúce sa popri kanále patria: kostol Noordkerk, trh Noordermarkt, Dom Anny Frankovej, Westerkerk, najvyšší kostol v Amsterdame; a Homomonument.
Ford Mondeo

Ford Mondeo je osobný automobil strednej triedy vyrábaný automobilkou Ford Motor Company od roku 1993. Model Mondeo je priamym nástupcom modelovej rady Sierra, vyrábanej v rokoch 1982-1993. Model pre Severnú Ameriku má označenie Ford Contour.
Samotný názov Mondeo je odvodený z latinského slova "mundus", ktoré znamená svet.
Mondeo MK I. (1993-1996).
Prvý automobil modelovej rady Mondeo bol vyrobený 8. januára 1993, čím sa výrobca po 22 rokoch opäť vrátil k technológii predného pohonu. Cieľom vedenia automobilky Ford, v súvislosti so zavedením do výroby, bol 15% podiel na trhu v segmente automobilov strednej triedy. 
Od začiatku výroby bol automobil ponúkaný v troch benzínových variantoch motorizácie s technológiou Zetec o objemoch 1.6, 1.8, a 2.0 litra, pričom v obmedzenom počte bol 2.0 motor ponúkaný aj s pohonom všetkých štyroch kolies. 
V roku 1994 pribudla ďalšia pohonná jednotka v podobe benzínového 2.5 V6 motora. Dieselový agregát bol v ponuke iba jeden, 1.8 TD. 
Karosárske varianty prvej generácie predstavovali verzie sedan a kombi (turnier).
Mondeo MK II. (1997-2000).
MK 2 bola výrazne faceliftovaná verzia MK 1 a bola spustená do výroby v roku 1996.
Mondeo MK III. (2000-2007).
Tretia generácia ponúkla verzie sedan, kombi a športovú verziu ST 220. Okrem výraznej vizuálnej zmeny bol inovovaný aj interiér a ponuka motorov.
Mondeo MK IV. (2007–2014).
Najnovšia 4. generácia Mondea prešla v roku 2010 faceliftom, ktorý mierne zmenil prednú masku, nárazníky, predné aj zadné svetlá, no výraznou zmenou prešiel interiér. Rovnako bola vynovená i ponuka motorov, ktoré sú pri rovnakom objeme účinnejšie a výkonnejšie. K dispozícii sú 5 a 6 stupňové manuálne a 6 stupňová automatická prevodovka.
Pozn.: * 5-stupňová manuálna prevodovka, ** 6-stupňová automatická prevodovka, FFV = spaľuje benzín i bioetanol, / - s funkciou overboost.
Chortycia

Chortycia (ukrajinsky Хортиця) je najväčší ostrov na rieke Dneper. Nachádza sa na južnej Ukrajine na území mesta Záporožie. Ostrov má pretiahnutý tvar (od severozápadu k juhovýchodu), je nad 12 km dlhý, stredná šírka je približne 2,5 km. 
V 16. storočí vznikla na Chortycii opevnená tvrdza záporožských kozákov, ktorí odtiaľ spravovali Záporožskú Sič. Dnes tu pôsobí Múzeum záporožského kozáctva. V roku 2007 bola Chortycia zvolená jedným z sedem divov Ukrajiny.
Dejiny.
Byzantský imperátor Konštantín VII. Porfyrogennétos v diele "«De administrando imperio»" sa zmieňuje o "ostrove svätého Georia" nižšie dneprovských práhov.
Podľa legendy v roku 972 na Chortycii bol zabitý knieža Sviatoslav Igorevič, keď sa vracal z výpravy na Konštantínopol.
Lynyrd Skynyrd

Lynyrd Skynyrd je americká hudobná skupina, hrajúca tzv. južanský rock. Študentskú kapelu založila v lete v roku 1964 Jacksonville na Floride vtedy ešte pod názvom "My Backyard" skupinka teenagerov v zložení: Ronnie Van Zant (spev), Allen Collins (gitary), Gary Rossington (gitary), Larry Junstrom (basgitara) a Bob Burns (bicie). Inšpiráciou pre ich hudobnú produkciu boli beatové skupiny britskej invázie ako napríklad Free, The Yardbirds, The Rolling Stones a The Beatles, ako aj vplyvy iných hudobných žánrov ako sú hlavne južanského blues a country &amp; western. 
Skupina si menila názvy na "One Percent", či "Noble Five". Názov sa časom ustálil na "Leonard Skinnerd" podľa mena Leonarda Skinnera, učiteľa telocviku a basketbalového trénera členov skupiny na škole "Robert E. Lee High School" v Jacksonville na Floride, z ktorého potom vznikla finálna, typicky južanská verzia v tvare "Lynyrd Skynyrd".
Skupina sa dostala do povedomia verejnosti hlavne v sedemdesiatych rokoch. Ich najznámejšími skladbami boli „Free Bird“ a „Sweet Home Alabama“. Skladba „Free Bird“ sa nachádza na treťom mieste v zozname najlepších gitarových sól časopisu Guitar World. 
20. októbra 1977 pri leteckom nešťastí v blízkosti mestečka McComb v štáte Mississippi zahynuli Ronnie Van Zant, Steve Gaines a Cassie Gaines. Po tejto tragédii sa skupina na desať rokov odmlčala. Od roku 1987 sa v nej vystriedalo množstvo hudobníkov. 13. marca 2006 bola skupina uvedená do Rokenrolovej siene slávy.
One Piece

One Piece () je japonská manga séria, podľa ktorej neskôr vznikol aj rovnomenný anime seriál. Autorom mangy je Eiičiró Oda. Manga aj anime sú v Japonsku veľmi populárne, získavajú vysoké hodnotenia a majú vysokú sledovanosť. Anime epizódy, manga kapitoly a manga zväzky stále vychádzajú. Dosiaľ bolo vydaných tiež 17 filmov, 4 OVA a niekoľko špeciálov.
Príbeh.
Príbeh je zasadený do obdobia vlády pirátov na oceánoch, ale odohráva sa v imaginárnom svete. "Monkey D. Luffy" je 19-ročný bláznivý chlapec, ktorý sa chce stať „kráľom pirátov“. Stále má so sebou slamený klobúk, ktorý dostal od piráta menom "Shanks", ktorý ho v minulosti zachránil.
Luffy sa teda rozhodol, že si založí vlastnú pirátsku posádku. Ako prvý sa k nemu pridal samuraj "Zoro Roronoa", nasledovaný navigátorkou "Nami", nepoučiteľným klamárom "Usoppom", kuchárom "Sanjim", lekárom "Chopperom" a ďalšími. Ich tím dostal názov "Mugiwara Kaizoku" (slov. doslovne: "Piráti Slameného Klobúka").
Google knihy

Google knihy (, staršie "Google Book Search", ešte staršie "Google Print") je vyhľadávacia služba, ktorú poskytuje Google. Cieľom je sprístupniť naskenované (digitalizované) knihy knižníc. V počiatkoch tohto projektu (2004) bolo naskenovaných približne 15 miliónov kníh z najväčších amerických knižníc - knižnica Michiganskej univerzity, Harvardova univerzitná knižnica, Standfordova Green library, Oxfordská Bodleian Library, Newyorská verejná knižnica.
Knihy majú rôzne spôsoby zobrazenia podľa toho ako to umožňuje autorský zákon:
Alive!

Alive! je štvrtý album skupiny KISS, ktorý je považovaný za ich prelomový, zároveň vo všeobecnosti považovaný za medzník vo vydávaní koncertných albumov. Bol vydaný 10. septembra 1975 ako dvojalbum s koncertnými verziami výberu skladieb, ktoré vyšli na ich prvých troch štúdiových projektoch, "Kiss", "Hotter Than Hell", a "Dressed to Kill". Nahrávky pochádzajú z piatich vystúpení: v Clevelande (Ohio), v Detroite (Michigan), v Tri-Cities (Wyoming), vo Wildwoode (New Jersey) a v Springfielde (Illinois). 
V rebríčku albumov Billboard 200 sa dostal na deviatu pozíciu a udržal sa v ňom 110 týždňov, čo bol najväčší úspech v histórii diskografie skupiny Kiss. 4. decembra 1975 získal tento album od RIAA zlato za predaj 500 000 nosičov, koncom januára 1976 sa mal stať platinovým. V roku 2007 dal časopis Rolling Stone tento album na druhé miesto medzi najlepšími koncertnými albumami všetkých čias. 
Skupina Kiss bola známa svojimi vystúpeniami, ktoré boli teatrálnymi show s explóziami, dymiacou sólovou gitarou, vypľúvaním ohňa, či krvi. Aj keď boli tieto vystúpenia známe, neodzrkadľovalo sa to v predaji ich hudobných nosičov. Skupina Kiss po finančnej stránke viac-menej iba prežívala a situácia sa začala komplikovať po tom ako sa ich vydavateľ Casablanca Records dostal do finančných ťažkostí z realizácie dvojalbumu monológov Johnnyho Carsona. Aj keď bol tento projekt prepadákom vydavateľstvo vtedy dalo predčasne urobiť milióny výliskov tohto albumu. O úspechu dvojalbumu "Alive!" vzhľadom na predaj predchádzajúcich štúdiových albumov malo vydavateľstvo Casablanca Records tiež pochybnosti. Argumentom bola aj cena, nakoľko sa jednalo o dvojalbum, ktorého súčasťou bola aj knižka s fotografiami, ktorá ale zároveň naznačila trend dávať fanúšikom viac ako u albumov iných skupín.
Pár rokov po vydaní tohto albumu gitarista Paul Stanley a basgitarista Gene Simmons potvrdili, že po vydaní "Alive!" úmerne stúpla aj návštevnosť ich koncertov. V dokumentárnom filme " spomína, "že na jednom koncerte v Daytone v štáte Ohio bolo toľko ľudí napchatých na jednom mieste, že ďalší jeden by sa tam dostal iba pomocou obúvaku"".
Impulzová šírková modulácia

Impulzová šírková modulácia alebo pulzno-šírková modulácia alebo pulzná šírková modulácia alebo šírková modulácia, skr. PWM (z angl. "Pulse width modulation") je modulácia periodického signálu zmenou striedy (šírky impulzu) v závislosti od nejakej vstupnej veličiny za účelom prenosu informácie, alebo vysoko efektívnej regulácie elektrického výkonu, dodávaného do záťaže.
Vysoká účinnosť pri regulácii výkonu je daná tým, že regulátor je (v ideálnom prípade) vždy buď úplne uzavretý, alebo úplne otvorený. Nevznikajú v ňom preto tepelné straty v dôsledku úbytku napätia na regulačnom prvku s odporovým charakterom (rezistor, polovodičový priechod), ako je tomu pri spojitých regulátoroch. Je to však vykúpené zložitejším zapojením nespojitých regulátorov, vysokými nárokmi na použité spínacie súčiastky a vysokofrekvenčným rušením, vznikajúcim rýchlym prerušovaním výkonového obvodu, ktoré je potrebné odstraňovať filtrami a elektromagnetickým tienením nespojitého regulátora.
Strieda (elektronika)

Strieda (alebo tiež činiteľ plnenia) periodicky sa opakujúceho dvoj-stavového javu, signálu, alebo funkcie je definovaná ako pomer doby trvania "aktívneho stavu" („zapnutý“, log.1, prúd tečie, zariadenie pracuje, hodnota je nenulová, …) voči perióde (dobe opakovania sa) javu. Vyjadruje sa zvyčajne v percentách.
Symbolické vyjadrenie:
kde
Alternatívne k percentuálnemu vyjadreniu sa strieda niekedy udáva aj vo forme pomeru dĺžky trvania stavov „zapnutý“ a „vypnutý“ – napr. 1:1 vyjadruje striedu 50 %, 1:3 25 % a pod.
Príklad: ak je vykurovacie teleso zapnuté vždy 1 sekundu a potom vypnuté 99 s, pracuje so striedou 1/100 = 1 % (alebo 1:99 pri vyjadrení v tvare „zapnutý“:„vypnutý“).
Strieda

Strieda môže byť:
Národný front Čechov a Slovákov

Národný front Čechov a Slovákov (, alebo často len Národný front, ) bolo v rokoch 19451990 združenie politických strán (neskôr aj spoločenských organizácií) v Česko-Slovensku, ktoré bolo pôvodne založené s cieľom prevziať riadenie štátu po druhej svetovej vojne.
Exilová vláda.
O jeho vzniku sa rokovalo od roku 1943. Založený bol na moskovských rokovaniach v marci 1945 pri rokovaniach o Košickom vládnom programe. Už vtedy sa ukázalo, že sa exilová vláda prezidenta Beneša nepresadí, no Beneš samotný s utvorením Národného frontu súhlasil.
Od začiatku mala v Národnom fronte rozhodujúci vplyv Komunistická strana Česko-Slovenska, ktorá ho využila na zjednodušenie prevzatia moci. Svoju moc definitívne posilnila 4.-5. apríla 1945, keď sa presadila voči londýnskemu Dočasnému štátnemu zriadeniu a bol vyhlásený Košický vládny program.
Predsedom vlády Národného frontu bol Zdeněk Fierlinger (sociálny demokrat, no veľmi blízky komunistom) od 5. apríla 1945 do 6. novembra 1945, keď bola nahradená druhou Fierlingerovou vládou.
Povojnová úloha.
Po februári '48 sa Národný front zmenil na jeden z nástrojov totalitného politického systému. Svoju činnosť ukončil 7. februára 1990. Národný front v podstate združoval všetky štátom povolené masové a záujmové organizácie. Zároveň slúžil formálne navonok ako akási komunistická obdoba koalície politických strán v klasických demokratických štátoch.
Od roku 1969 sa organizačne delil na Národný front ČSSR, Národný front ČSR a Národný front SSR.
Nærøyfjord

Nærøyfjord je ľadovcový fjord na západe Nórska. Je 17 km dlhý a tvorí jednu z vetiev veľkého Sognefjordu. Je vysoko cenený vďaka takmer neporušenej krajine, preto je vyhľadávanou turistickou oblasťou. 
Od roku 2005 je spoločne s Geirangerfjordom súčasťou svetového kultúrneho dedičstva UNESCO.
Ratihabícia

Ratihabícia (z latinčiny: "ratihabitio", z "ratus" = pevný + "habere" = mať) znamená dodatočné schválenie právneho úkonu alebo predpisu. Na rozdiel od ratifikácie, ktorou sa úkon stáva platným od chvíle ratifikovania, ratihabíciou sa vyslovuje platnosť úkonu od jeho schválenia (teda nie od doby schválenia ratihabície). Samotné procesy ratihabície a ratifikácie sa však nelíšia.
Na ratihabíciu môže byť niekoľko dôvodov. Základným dôvodom je prekročenie právomoci, t. j. stav, keď niekto koná v niekoho mene, ale prekračuje svoju právomoc. Takéto konanie musí byť schválené spätne, a ak sa to stane, je právnym úkonom viazaný ten, kto tento úkon schválil. Zaviazaný je však nie od okamihu schválenia, ale od okamihu konania. Takýto spôsob je možný nielen v prípade, keď konajúca osoba prekročí plnú moc, ale aj v prípade, že konala bez akéhokoľvek oprávnenia konať. Ak k ratihabícii nedôjde (ratihabícia sa vo všeobecnosti nedá predpokladať), je osoba, ktorá takto konala zodpovedná za toto konanie a druhá strana od nej môže vymáhať vzniknuté škody. Forma schválenia nie je predpísaná, ale je vhodné zvoliť písomnú formu.
Druhým dôvodom môže byť, že ratihabíciu nariaďuje zákon, napr. v jurisdikciách s dvojkomorovým parlamentom. V českom práve sa s ratihabíciou stretávame v ústave, je pri zákonných opatreniach senátu priamo vyžadovaná. K prípadom vyžiadania ratihabície dochádza, keďže senátne opatrenia je možné prijímať len v čase neexistencie Poslaneckej snemovne, ktorá následne tieto opatrenia spätne schváli alebo nie. Ak ich neschváli, prestávajú tieto nariadenia platiť dňom vyhlásenia neplatnosti. V takýchto situáciách je ešte možné voliť variant, keď špeciálne opatrenia prestávajú platiť dňom neschválenie. V týchto prípadoch je daná forma schválenoa, ale opatrenia, zákon, atp. vyžadujúce tento úkon majú v období od prijatia do neschválenia plnú platnosť. Neschválením v takomto prípade, nie je automaticky spochybnená predchádzajúca platnosť.
Známym prípadom ratihabície sú tzv. Benešove dekréty, vydávané v období neexistencie voleného zákonodárneho orgánu v rokoch 1941 – 1945 exilovou vládou prezidenta Edvarda Beneša. Tie boli v marci 1946 ratihabované ústavným zákonom č. 57/1946 Zb. Národného zhromaždenia. Táto ratihabícia bola a doteraz je niektorými právnikmi a historikmi považovaná za oficiálny začiatok nového, povojnového právneho poriadku, ktorý v zásade pretrváva dodnes.
Ragnarök

Ragnarök (v preklade "údel bohov") je v severskej mytológii označenie pre koniec sveta, zánik bohov, poslednú bitku mocností dobra a zla. Podľa legendy má svet byť opäť obnovený, pretože prežije osem dobrých bohov a jeden ľudský pár, ktorý sa pred nebezpečím ukryje v kmeni stromu Yggdrasil.V škandinávskej mytológii , Ragnarök (Americká výslovnosť: / r Æ ɡ n ə ˌ r ɒ k , r ɑː ɡ - / ( počúvanie ) O tomto zvuku ) [2] [3] [4] je séria udalostí, vrátane veľkého boja , predpovedaný na smrť mnohých významných osobností (vrátane bohov Odina , Thora , Týra , Freyra , Heimdalla a Lokiho), prírodné katastrofy a ponorenie sa sveta do vody. Po týchto udalostiach bude svet znovu a znovu plodný, stretnú sa prežívajúci a vracajúci sa bohovia a svet bude znovu osídlený dvoma ľudskými preživšími . Ragnarök je dôležitou udalosťou v severskej mytológii a bol predmetom vedeckého diskurzu a teórie v dejinách germánskych štúdií .
Severný portál kostola Urnes z 12. storočia bol interpretovaný tak, že obsahuje vyobrazenia hadov a drakov, ktoré predstavujú Ragnaröka . O udalosti svedčí predovšetkým Poetická Edda , zostavená v 13. storočí z predchádzajúcich tradičných zdrojov, a Próza Edda , ktorú v 13. storočí napísal Snorri Sturluson . V próze Edda a v jednej básni Poetická edda sa udalosť označuje ako Ragnarök alebo Ragnarøkkr ( stará nórčina pre „Osud bohov“ a „Súmrak bohov“), čo je popularizácia používaná Skladateľom 19. storočia Richardom Wagnerom s titulom poslednej zo svojich oper opery Der Ring des Nibelungen , Götterdämmerung (1876), čo je v nemčine „Súmrak bohov“.
Tradičné podanie.
Bohovia vedia, že Ragnarök je nevyhnutný. Hoci existuje veštba, že na konci sveta dôjde k veľkej bitke, v ktorej budú zničení, predsa sa na ňu pripravujú. 
Veľkosť bohov spočíva v tom, ako vzdorujú osudu, ktorému sa nemôžu vyhnúť. Záverečné štádium života sa ohlási rôznymi zlými znameniami. Najprv príde krutá zima ("fimbulvetr") a takéto zimy prídu tri za sebou bez toho, aby ich vystriedalo leto. Po celej zemi zavládnu kruté boje.
Slnko a mesiac budú prenasledovať vlci a zhltnú ich – nastane tma. Na svet zaútočia tri hlavné mocnosti. Z mora sa vyplazí obrovský had Midgårdsormen (Jörmungandr) v bojovej nálade, čím uvedie do pohybu loď z nechtov mŕtvych Naglfar. Túto loď riadi obor Hrym, kormidelníkom je Loki. Z juhu prichádzajú démon ohňa Surtr so synmi Muspellu. Ale zo všetkých najstrašnejší je vlk Fenrir. V tejto chvíli povstane Heimdall a zatrúbením dá vedieť, že nastává Ragnarök a bohovia sa pripravujú do boja.
Freyr bojuje proti Surtovi, ale padne. Thor bojuje s Midgårdsormenom a obaja sa zabijú navzájom. Fenrir zhltne Odina, zabije ho však jeho syn Vídar. Týr bojuje so psom Garmom (strážca z podsvetia) a privodia si navzájom smrť, rovnako dopadne súboj Lokiho a Heimdalla. Potom Surtr vrhne na celú zem oheň a všetko spáli.
Po Ragnaröku však z oceánu vyvstane nová zem, ktorú zaľudnia ľudia, ktorí sa ukryli v koreňoch jaseňa Yggdrasilu a bohovia, ktorí prežili, spolu s Baldrom a Hödom, navrátilcami z Helheimu, nájdu v troskách Valhally posolstvo Odina – runy.
Národný front

Národný front môže byť:
Front national

Front national (fr. Národný front) môže byť:
Frente Nacional

Frente Nacional (šp. Národný front) môže byť:
National Front

National Front (angl. Národný front) môže byť:
Arborétum Borová hora

Borová hora je účelovým zariadením Technickej univerzity vo Zvolene. Nachádza sa v obciach Sliač a Zvolen v Banskobystrickom kraji v okrese Zvolen vo Zvolenskej pahorkatine. Územie arboréta bolo vyhlásené za chránený areál v roku 1981 s rozlohou 45,5 ha bez ochranného pásma. Na území chráneného areálu platí 3. stupeň ochrany. Borová hora je dendrologické arborétum prevažne s druhmi domácimi na Slovensku, s podchytením ich vnútrodruhovej a zemepisnej premenlivosti, slúži na výučbu, súčasťou je rozárium a zbierka kaktusov a sukulentov.
História.
30. marca v roku 1965 sa začali vysádzať prvé rastliny. Tento dátum je aj oficiálnym dátumom vzniku arboréta.
Rozárium.
Zbierka ruží v rozáriu obsahuje približne 840 odrôd. Genofondovo je zbierka zameraná na ruže vyšľachtené na historickom území bývalého Československa.
Zbierka kaktusov a sukulentov.
Obsahuje taxóny pôvodom zo Severnej Ameriky a Mexika, najmä rody "Echinocereus" a "Mammillaria", ale návštevník môže vidieť aj ukážky sukulentnej flóry z iných oblastí. Expozícia je rozdelená do skupín podľa miesta výskytu.
Kluby.
Pri arboréte vyvíja svoju činnosť od roku 1972 Klub kaktusárov Zvolen.
O rok neskôr v roku 1973 bol založený klub špecializujúci sa na pestovanie ruži - Rosa klub Zvolen.
Arborétum Mlyňany

Arborétum Mlyňany Slovenskej akadémie vied je chránený areál v obci Tesárske Mlyňany a Vieska nad Žitavou v okrese Zlaté Moravce. Má rozlohu , a za chránený areál bol vyhlásený v roku 1951. V súčasnosti je arborétum vedeckým pracoviskom SAV. Pre verejnosť je sprístupnené celoročne, s výnimkou niektorých sviatkov. 
Ide o najvýznamnejšie dendrologické zariadenie Slovenska, v zbierkach ktorého sa nachádza viac ako 2300 druhov drevín zo Stredomoria, Ameriky, Afriky a Ázie. 
Založenie arboréta.
Arborétum Mlyňany bolo založené v roku 1892 uhorským šľachticom dr.Štefanom Ambrózy-Migazzim. Štefan Ambrózy sobášom s Antóniou Migazziovou získal veľkostatok, ku ktorému prikúpil dubovo-hrabový lesík vo Vieske nad Žitavou. V roku 1894 bola dokončená dominanta arboréta - Ambrózyho kaštieľ, a v roku 1905 bola ku kaštieľu dostavaná charakteristická veža. Ako popud k vybudovaniu arboréta boli Ambrózymu jeho časté návštevy a pobyty uprostred vegetácie južného Talianska. Spolu s Ambrózym sa na budovaní od začiatku podieľal aj odborný záhradník Jozef Mišák.
Pôdne pomery.
Arborétum je situované na severnom okraji Podunajskej nížiny. Pôdne pomery arboréta, nie sú príliš vhodné na pestovanie sempervirentov, preto si zakladateľ arboréta nechal dovážať humus, a pre ihličnany a niektoré stálozelené dreviny rašelinu.
Arborétum Mlyňany leží na geologickom útvare mladotreťohornom a to na neogéne zastúpenom ílmi, pieskami a štrkopieskami. 
Štruktúra plochy arboréta.
Arborétum Mlyňany Slovenskej akadémie vied má v súčasnosti rozlohu . Jeho najstaršou časťou je Ambrózyho park, ktorý tvorí jadro parku. Postupne pribúdali aj ďalšie časti. Hlavná prehliadková trasa meria a vedie Ambrózyho parkom, Severoamerickou a Východoázijskou plochou až k východu z parku.
Ambrózyho park.
Rozloha Ambrózyho parku je . Bol založený v pôvodnom dubovo hrabovom lesíku. Postupne sa vyrúbaval pôvodný porast a sadili ušľachtilé dreviny. Do súčasnosti sa zachovali okrajové časti pôvodného porastu. Park obsahuje unikátnu zbierku vždyzelených listnatých drevín a ihličnín. V tejto časti sa nachádza kaštieľ.
Východoázijská plocha.
Rozloha Východoázijskej plochy je . Začala sa budovať v roku 1960.
Oddelenia:
Severoamerická plocha.
Rozloha Severoamerickej plochy je . Bola založená v roku 1974.
Kórejská plocha.
Rozloha Kórejskej plochy je . Je to najnovšia časť parku. Vedie cez ňu samostatný prehliadkový okruh. Bola založená v roku 1985.
Slovenská plocha.
Rozloha Slovenskej plochy je . Je to najnovšia časť parku, začala sa budovať v roku 1992. Vedie cez ňu náučný chodník, označený modrou farbou.
Zdroj.
História, Štruktúra plochy arboréta: